Прэзідэнт Беларусі прыме ў Мінску вялікую дэлегацыю каталіцкіх іерархаў з Еўропы. У чацвер, 28 верасня 2017 г. Аляксандр Лукашэнка сустрэнецца з удзельнікамі пленарнага пасяджэння Рады Біскупскіх Канферэнцый Еўропы (CCEE), якая будзе праходзіць у беларускай сталіцы з 27 верасня па 1 кастрычніка і збярэ кіраўнікоў епіскапатаў 45 краін кантыненту. Аб гэтым гаворыцца ў спецыяльным паведамленні арганізацыі.